[pic] | KOMISIJA EVROPSKIH SKUPNOSTI |

Bruselj, 22.6.2006

COM(2006) 327 konč.

SPOROČILO KOMISIJE EVROPSKEMU PARLAMENTU IN SVETU

Tehnična prilagoditev finančnega okvira za leto 2007 v skladu z gibanji BND in cen (Točka 16 Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju)

SPOROČILO KOMISIJEEVROPSKEMU PARLAMENTU IN SVETU

Tehnična prilagoditev finančnega okvira za leto 2007 v skladu z gibanji BND in cen (Točka 16 Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju)

1. UVOD

Medinstitucionalni sporazum z dne 17. maja 2006 o proračunski disciplini in dobrem finančnem poslovodenju[1] vsebuje razpredelnico o finančnem okviru za EU-27 za obdobje 2007–2013, izraženem v cenah iz leta 2004 (razpredelnica 1).

Točka 16 Medinstitucionalnega sporazuma navaja, da Komisija vsako leto pred začetkom proračunskega postopka za leto n+1 opravi tehnično prilagoditev finančnega okvira v skladu z gibanji bruto nacionalnega dohodka (BND) EU in cen. Gibanja BND so bila posodobljena z najnovejšimi razpoložljivimi gospodarskimi napovedmi (zasedanje Svetovalnega odbora za lastna sredstva z dne 19. maja 2006). Medinstitucionalni sporazum (točka 16) v zvezi s cenami zdaj predvideva fiksen deflator 2 % za vse odhodke. Zato je v tej fazi možen izračun zgornjih mej odhodkov v tekočih cenah za celotno obdobje 2007–2013.

Izjemoma je Medinstitucionalni sporazum o finančnem okviru za obdobje 2007–2013 začel veljati po predstavitvi predhodnega predloga proračuna za leto 2007. Namen tega sporočila je proračunskemu organu predstaviti rezultat te tehnične prilagoditve (EU-27) za leto 2007.

2. POGOJI PRILAGODITVE RAZPREDELNICE O FINANčNEM OKVIRU (RAZPREDELNICI 1–2)

Razpredelnica 1 prikazuje finančni okvir za EU-27, kakor je bil sprejet v Medinstitucionalnem sporazumu, tj. v cenah iz leta 2004.

Razpredelnica 2 prikazuje finančni okvir za EU-27, prilagojen za leto 2007. Prav tako je v njej ta finančni okvir izražen v odstotku BND, z najnovejšimi razpoložljivimi gospodarskimi napovedmi (zasedanje Svetovalnega odbora za lastna sredstva z dne 19. maja 2006).

2.1. Prilagoditev zgornjih mej odhodkov po razdelkih za leto 2007

Kakor je predvideno v točki 16 Medinstitucionalnega sporazuma, se prilagoditev izračuna z uporabo fiksnega deflatorja 2 % letno na odobritvah za prevzem obveznosti v finančnem okviru (v cenah iz leta 2004).

Iz tega izhajajoči kumulativni deflator za obdobje 2004–2007 znaša 6,1208 %.

Za zagotovitev usklajenosti z dodelitvami odhodkov med upravičene države članice se je skupna številka za podrazdelek 1B „Kohezija za rast in zaposlovanje“ v cenah iz leta 2007 zaokrožila navzgor.

Skupna zgornja meja za plačila je bila prilagojena na podlagi istega deflatorja (6,1208 %) kot za odobritve za prevzem obveznosti.

2.2. Skupna številka za BND

BND za leto 2007 je v skladu z najnovejšimi razpoložljivimi napovedmi določen na 11 566 milijard EUR v tekočih cenah za EU-25 ter 128 milijard EUR v tekočih cenah za Bolgarijo in Romunijo.

Za naslednja leta (2008–2013) je bil BND za EU-27 izračunan na podlagi dolgoročnih projekcij za povprečno letno stopnjo rasti (realna stopnja 2,3 % za EU-27[2]), uporabljeno pri pogajanjih o finančnem okviru za obdobje 2007–2013, in na podlagi iste fiksne letne stopnje inflacije 2 %, kakor je bila dogovorjena v točki 16 Medinstitucionalnega sporazuma. Te projekcije so okvirne in bodo letno posodobljene na podlagi najnovejših razpoložljivih gospodarskih napovedi.

2.3. Glavni rezultati tehnične prilagoditve finančnega okvira za leto 2007 (EU-27)

Skupna zgornja meja za pravice za prevzem obveznosti za leto 2007 je 128 091 milijonov EUR, kar znaša 1,10 % BND.

Ustrezna skupna zgornja meja za odobritve za plačila znaša 123 790 milijonov EUR, tj. 1,06 % BND. Na podlagi najnovejših gospodarskih napovedi ostane do 1,24-odstotne zgornje meje lastnih sredstev razlika v višini 21 219 milijonov EUR (0,18 % BND za EU-27).

3. DRUGI ELEMENTI, POVEZANI S TEHNIčNO PRILAGODITVIJO

3.1. Razdelek 5 (Uprava)

V primeru razdelka 5 opomba k finančnemu okviru navaja, da je treba številke za pokojnine, ki so vključene v okvir tega razdelka, za obdobje 2007–2013 izračunati brez prispevkov zaposlenih za pokojninsko shemo in lahko znašajo največ 500 milijonov EUR (v cenah iz leta 2004). To določbo je treba razlagati kot uvedbo dvojne omejitve na zneske, odbite od odhodkov za pokojnine pri uporabi zgornje meje razdelka:

- Ta znesek ne sme presegati prispevkov, ki so dejansko vneseni kot proračunski prihodki v katerem koli letu;

- Najvišji seštevek odbitkov za obdobje 2007–2013 ne sme presegati 500 milijonov EUR v cenah iz leta 2004, kar ustreza povprečju 71,4 milijona EUR (75,8 milijona EUR v cenah iz leta 2007).

Ponavljajoči se upravni odhodki narekujejo letno sprejemanje najnižje omejitve, da bi se izognili uporabi razlike na začetku obdobja, ki kasneje ne bi bila več v celoti razpoložljiva. Za leto 2007 – prvo leto obdobja – je znesek, ki ga je treba odbiti, najnižji, tj. 75,8 milijona EUR v tekočih cenah za leto 2007.

3.2. Postavke odhodkov zunaj finančnega okvira za obdobje 2007–2013

Številni instrumenti so na voljo zunaj zgornjih mej odhodkov, dogovorjenih v finančnem okviru za obdobje 2007–2013. Namen teh instrumentov je zagotoviti hitro ukrepanje v primeru izjemnih ali nepredvidenih dogodkov ter v določenem obsegu omogočiti nekaj prilagodljivosti nad dogovorjenimi zgornjimi mejami odhodkov:

- Rezerva za nujno pomoč, ki se lahko uporabi največ do zneska v višini 221 milijonov EUR na leto v cenah iz leta 2004 oziroma 234,5 milijona EUR v letu 2007 v tekočih cenah (1744 milijonov EUR za celotno obdobje v tekočih cenah);

- Solidarnostni sklad EU , katerega najvišji letni znesek v tekočih cenah znaša 1 milijardo EUR;

- Instrument prilagodljivosti z najvišjim letnim zneskom v tekočih cenah v višini 200 milijonov EUR, poleg deleža neporabljenih letnih zneskov za leti 2005 in 2006, ki se lahko prenesejo na leto 2007.

Poleg tega bo mogoče uporabiti Evropski sklad za prilagajanje globalizaciji (ESPG) do največ 500 milijonov EUR na leto v tekočih cenah s črpanjem iz neporabljenih sredstev v okviru katere koli razlike do skupne zgornje meje za odobritve za prevzem obveznosti iz prejšnjega leta in/ali iz zapadlih obveznosti iz prejšnjih dveh let (razen tistih, povezanih z razdelkom 1B). Za leto 2007 so izpolnjeni pogoji za vpis rezervacije v višini 500 milijonov EUR v proračun.

4. POSTOPKI ZUNAJ PRORAčUNA IN LASTNIH SREDSTEV

Četrti pododstavek točke 11 Medinstitucionalnega sporazuma navaja, da se informacije o ukrepih, ki niso vključeni v splošni proračun, in o predvidenem razvoju različnih kategorij lastnih sredstev, okvirno prikažejo v razpredelnicah in se vsako leto posodobijo ob tehnični prilagoditvi finančnega okvira.

Te informacije, posodobljene v skladu z najnovejšimi razpoložljivimi ocenami, so navedene v razpredelnicah 3.1 in 3.2. Zajemajo Evropski razvojni sklad (ERS) in strukturo lastnih sredstev.

PRILOGE

RAZPREDELNICA 1: FINANČNI OKVIR ZA OBDOBJE 2007–2013

[pic]

RAZPREDELNICA 2: FINANČNI OKVIR (EU-27), PRILAGOJEN ZA LETO 2007

[pic]

RAZPREDELNICA 3: OKVIRNI PROGRAM ODHODKOV, KI NISO VPISANI V SPLOŠNI PRORAČUN, IN PREDVIDENI RAZVOJ RAZLIČNIH LASTNIH SREDSTEV

[pic]

[1] UL C

[2] Povprečna letna stopnja rasti za EU-27 je skupni rezultat projekcij po skupinah držav članic: 2,2 % za EU-15; 4,1 % za deset držav članic, ki so se pridružile Uniji leta 2004; ter 5,6 % za Bolgarijo in Romunijo.